EPISTOLA XLVI. AD AENEAM PARISIENSEM EPISCOPUM.  De ordinatione Bernonis, Parisiensis acolythi.   (Ex Actis prov. eccl. Rhem.)
Nostri fratres de monasterio sancti Dionysii, per licentiam domini abbatis Ludovici, ad educandum atque erudiendum commiserunt mihi quemdam adolescentem nomine Bernonem quem vestra fraternitas acolythum ordinavit. Propterea, quoniam sine vestra licentia eum nolumus in nostra Ecclesia diutino tempore immorari, petimus dilectionem vestram ut de illo nobis litteras canonicas faciatis, quatenus eum in Ecclesia nostra possimus regulariter ordinare.